
JUDEŢUL SUCEAVA

MUNICIPIUL CÂMPULUNG MOLDOVENESC
PRIMAR 
REFERATUL DE APROBARE
la proiectul de hotărâre

cu privire la aprobarea modului de valorificare a cantității de 88,74 mc lemn fasonat provenit din fondul forestier proprietatea publică a municipiului Câmpulung Moldovenesc administrat de Ocolul Silvic Pojorâta

Inițiez prezentul proiect de hotărâre cu următoarele argumente:

        Cea mai mare parte din cetățenii municipiului se încălzesc cu material lemnos.

        Asigurarea necesarului de lemn de foc pentru cetățenii Municipiului Câmpulung Moldovenesc este o prioritate pentru administrația publică locală.

Primăria Municipiului Câmpulung Moldovenesc a încheiat cu Ocolul Silvic Pojorâta și cu Ocolul Silvic Moldovița parteneriate pentru vânzarea de lemn de foc și lemn de lucru cu capătul gros de maxim 24 cm din fondul forestier proprietate publică a statului către cetățenii Municipiului Câmpulung Moldovenesc.

 Datorită faptului că stocurile de material lemnos puse la dispoziția cetățenilor în baza parteneriatelor de vânzare a lemnului de foc și a lemnului de lucru subțire din fond forestier proprietate publică a statului se află la distanțe mari de gospodăriile cetățenilor, consider că este necesar să venim în ajutorul acestora prin vânzare directă de material lemnos din fondul forestier proprietate publică a municipiului astfel reducând distanțele de transport.
      
În fondul forestier proprietatea publică a Municipiului Câmpulung Moldovenesc administrat de Ocolul Silvic Pojorâta există o cantitate de 88,74 mc lemn fasonat compusă din lemn rotund celuloză (lemn de lucru cu capătul gros de maxim 24 cm) foioase – 4,03 mc, lemn rotund celuloză (lemn de lucru cu capătul gros de maxim 24 cm) rășinoase – 18,34 mc, lemn de foc foioase – 44,53 mc  și lemn de foc rășinoase – 21,84 mc, material lemnos provenit din partida 5669.
 Propun să vindem direct către cetățenii municipiului cantitatea de 88,74 mc lemn fasonat care se află în cantonul silvic Deia. 
               Modul de valorificare a masei lemnoase (lemnul de foc și lemnul de lucru subțire cu diametrul la capătul gros de maxim 24 cm) din fondul forestier proprietate publică a municipiului Câmpulung Moldovenesc  în vederea asigurării necesarului de material lemnos destinat populației, precum și prețul de vânzare au fost stabilite prin Hotărârea Consiliului Local numărul 54/2023 cu privire la modul de valorificare a masei lemnoase din fondul forestier proprietate publică a  municipiului Câmpulung Moldovenesc, cu modificările ulterioare.
Prețul pentru vânzarea directă a materialului lemnos către cetățenii municipiului este prețul practicat de administratorul fondului forestier respectiv Regia Națională a Pădurilor – ROMSILVA, Direcția Silvică Suceava, pentru lemnul de foc și cel de lucru cu capătul gros de maxim 24 cm din fondul forestier proprietate de  stat, conf. HCL 54/2023 cu privire la modul de valorificare a masei lemnoase din fondul forestier proprietatea publică a municipiului Câmpulung Moldovenesc modificată prin HCL 43/2025.
             Conform legislației silvice în vigoare, cantitatea de material lemnos destinată încălzirii ce urmează a fi vândută direct către populație trebuie aprobată de către Consiliul Local. 
      
      Cu aceste argumente supun dezbaterii şi aprobării  proiectul de hotărâre.

